Kanaafuu sirna bulchiinsa haqaa hariiroo hawaasaa dhaaf ka'uumsaa fi dhumti heera mootummaa dha jechu dandeenya.Sirna haqaa bulchuun /administration of justice/ itti gaafatamummaa qaamoolee seeraa hundaati.Dhimmoota qixa ta'aniif walfakkaataa, kan walqixa hin taaneef akkatuma garaagarummaa isaanii tti seera adda addaa baasuun bulchiinsa haqaa ti /legislative justice/ keessaa isa tokko dha.Seera bahee kana madaalli seeraa eegu /just balance/ yeroo dabes’ gara madallii sirrii ta'eetti deebisuuniis haqa bulchu dha.Madaallii dabee sirreessuun akka haqa haqaan sirreeffameetti ilaalama. Sirna haqaa akkanaa kutaa barnoota kana keessa kan ilaallu ta'a.